section_heading: Šesta sezona
paragraph_text: Zli duh iz Bakurinog tisućljetnog prstena ponovno zaposjeda Bakuru i Kaibi daje, Pegazovo tisućljetno oko te ga izaziva na borbu. Borba se završava neriješeno pošto zli duh napušta borbu. Yugi konačno odlazi u Egipat sa svojim prijateljima gdje pomoću moći tri božanske karte ulazi u svijet njegovih sjećanja. Međutim zli duh iz Bakurinog tisućljetnog prstena krišom uđe u tisućljetni svijet s njima. Kaiba također pomoću tisućljetnog oka ulazi u tisućljetni svijet. Yugi se budi kao faraon i uskoro saznaje kako su nastali tisućljetni elementi i tko su bili nihovi tadašnji čuvari. Duh iz tisućljetnog prstena zaposjeda kralja lopova i pomoću njega krade sve tisućljetne elemente od njihovih čuvara i stavlja ih u tisućljetni kamen. Duh iz tisućljetnog prstena zatim govori faraonu da su on i Zork jedno te isto, te konačno prelazi u svoju istinsku formu, t.j. u Zorka gospodara igara u sjeni. Faraon shvata da je prije mnogo godina u stvari pobijedio Zorka, t.j. da je njega zarobio u tisućljeni prsten a sebe u tisućljetnu zagonetku kako bi ga zaustavio. Kaiba i čuvari tisućljetnih elemenata pomažu faraonu da odvuče pažnju Zorku dok Yugi i njegovi prijatelji za to vrijeme pronalaze Faraonovo pravo ime. Faraon uz pomoć svog imena spaja sve tri božanske karte u Horaktija gospodara svjetlosti i tako zauvijek uništava Zorka.